钦定古今图书集成/理学汇编/学行典/第260卷 > 冯良
## 钦定古今图书集成/理学汇编/学行典/第260卷 > 冯良

按《后汉书周燮传》：“冯良，字君郎，出于孤微。少作县吏，
年三十为尉。从佐奉檄迎督邮，即路慨然耻在厮役，
因坏车杀马，毁裂衣冠，乃遁至犍为，从杜抚学妻子
求索踪迹，断绝后，乃见草中有败车死马，衣裳腐朽，
谓为虎狼盗贼所害，发丧制服，积十许年，乃还乡里。
志行高整，非礼不动，遇妻子如君臣。乡党以为仪表。”
燮良年皆七十馀终。